Jim Brass
<s>James "Jim" Brass je izmišljeni lik policijskog detektiva koji je bio jedan od protagonista, odnosno stalnih likova u američkoj TV-seriji CSI: Crime Scene Investigation.</s><s>Tumačio ga je Paul Guilfoyle.</s>

<s>Brass se nakon završetka srednje škole priključio američkim marincima i proveo dvije godine u vijetnamskom ratu.</s><s>Po završetku službe se upisao na Seton Hall University u New Jerseyu te diplomirao historiju.</s><s>Potom se priključio policiji Newarka gdje je proveo sljedećih dvadeset godina; tokom službe, pogotovo u Odjelu za poroke, je često dolazio u dodir sa korupcijom, ali je sam nastojao ostati "čist", te je zbog toga bio bojkotiran od strane kolega.</s><s>1990-ih se preselio u Las Vegas i priključio tamošnjoj policiji.</s><s>Privatni život mu je bio problematičan, a što je uključivalo neuspjeli brak tokom koga su oboje partnera bili nevjerni, a u kome će se roditi Ellie, za koju se ispostavilo da joj Brass nije pravi otac.</s><s>Iako se prema njoj nastojao odnositi kao prema kćeri, Ellie ga odrekla i odala drogi i uličnoj prostituciji.</s>

<s>Brass je 2000. godine (na početku serije) bio načelnik noćne smjene lasvegaskih kriminalista, ali je taj posao nedugo potom predao Gilu Grissomu.</s><s>Brass nakon toga služi kao svojevrsni "izvršitelj", odnosno obavlja fizičke, odnosno rutinske policijske poslove hapšenja i ispitivanja osumnjičenika za zločine, pri čemu se ističu njegovi sarkastični komentari.</s><s>Iako su obrazovanjem, karakterom i svjetonazorom bitno različiti, Brass i Grissom su bliski prijatelji, te je Brass upravo Grissomu dao punomoć da donosi medicinske odluke u slučaju njegove poslovne nesposobnosti.</s><s>Brass je 2014. otišao u penziju, ali se u finalu serije vraća kako bi svojim bivšim kolegama pomogao pri rješavanju jednog zločina.</s>

<s>Likovi iz serije CSI: Crime Scene Investigation
Fiktivni policajci i inspektori</s>

